钦定古今图书集成/明伦汇编/官常典/第744卷 > 马恒年
## 钦定古今图书集成/明伦汇编/官常典/第744卷 > 马恒年

按《仪封县志》：“恒年，邑诸生。意气豪举，工五言诗。崇祯
六年，从督抚卢象昇剿中原大寇，与贼接战，斩获甚
众。贼急佯北，恒年追之，诱山谷中，落堑被获。贼婉词
诱之降，恒年厉声大骂曰：‘死贼，勿以言词绐我’！奋身
起，夺贼佩刀，赤身立斩数人。群贼挥刀蜂拥，遂被害。
家丁陈世虎亦被获，进营后逃出陈其状。”